Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12720

b) a teljesítmény elvételekor tegye lehetővé az autorotáció melletti megfelelő manőver végrehajtását a repülési sebesség és a tömeg azon tartományaiban, amelyekre a bizonyítványt kérik. C. 7. Terhelések C. 7. 1. A C. 7, a C. 8, és a C. 9. pontokban ismertetett terhelési viszonyoknál tekintetbe kell venni a C. 2. pontban ismertetett tömeg és tömegeloszlások tartományát, a C. 6 pontban meghatározott fő forgószárny forgási sebesség tartományát és a C. 5. 1. pontnak megfelelően megállapított repülési sebességeket. Figyelembe kell venni a szimmetrikus és az aszimmetrikus terheléseket is. Az adott terhelési körülményekből eredő aerodinamikai-, inercia- és egyéb terhelést oly módon kell elosztani, hogy az szorosan megközelítse a tényleges viszonyokat, vagy nagy biztonsággal reprezentálja azokat. C. 7. 2. Manőverezésből eredő terhelések A manőverezésből eredő terheléseket az üzemeltetési korlátozások által megengedett manővereknek megfelelő manőverezési terhelés tényezők alapján kell kiszámítani. Ezek nem lehetnek kisebb értékűek, mint a várható üzemeltetési viszonyok között a gyakorlati tapasztalat által megfelelőnek mutatkozó értékek. 2007/70/II. szám C. 7. 3. Széllökésből eredő terhelések A széllökésből eredő terheléseket olyan függőleges és vízszintes irány széllökés sebességekre kell kiszámítani, amelyeket statisztikai, vagy egyéb, rendelkezésre álló adatok szerint megfelelőnek találnak a várható üzemeltetési viszonyokra. C. 8. A földfelszín és a vízfelület okozta terhelések C. 8. 1. A helikopter szerkezetének ellen kell állnia a földfelszín, vagy a vízfelület reakcióiból eredő minden terhelésnek, ahogy alkalmazható, melyek várhatóan előfordulnak beindításkor, gurulás közben a talajon vagy a vízfelületen, a talajtól való elemeléskor, földetéréskor és a forgószárny fékezése során. C. 8. 2. Leszállási viszonyok A tervezési felszálló tömegnél és tervezési leszálló tömegnél a leszállási viszonyoknak magukba kell foglalniuk a helikopter szimmetrikus és aszimmetrikus helyzeteit talajt-, vagy vizet éréskor, a süllyedési sebességeket és minden olyan egyéb tényezőt, amely a szerkezetre terhelést jelent, s melyek a várható üzemeltetési körülmények között jelen lehetnek. C. 9. Egyéb terhelések A manőverezésből, a széllökésből, valamint a vízfelszínnel és a földfelszínnel történő érintkezésből eredő terheléseken felül, vagy ezekkel összefüggésben, figyelembe kell venni olyan egyéb terheléseket is (a kormányra ható terhelések, a pilótára ható terhelések, a hajtómű forgatónyomatéka, a konfigurációváltozás miatt fellépő terhelések, a külső teher okozta terhelések, stb.), melyek valószínűleg előfordulnak a várható üzemeltetési körülmények között. C. 10. Kifáradási szilárdság A helikopterszerkezet szilárdságának és gyártási módszerének olyannak kell lenni, hogy kifáradásból eredő katasztrofális törés ne következzen be az ismétlődő terhelések és vibrációs terhelések alatt a várható üzemeltetési körülmények között. Tekintetbe kell venni a környezeti károsodást, a véletlenszerű meghibásodást és a hasonló valószínű megrongálódásokat. C. 11. Speciális tényezők Azokat a tervezési jellemzőket (például: öntvények, teherviselő elemek, vagy szerelvények), melyeknek szilárdsága változhat a gyártási folyamat során, károsodhat a használat során, vagy bármilyen más okból, egy megfelelő tényezővel számításba kell venni. 2007/70/II. szám D. ALRÉSZ.TERVEZÉS ÉS GYÁRTÁS D. 1. Általános rész D. 1. 1. A tervezés és a gyártás minden részlete olyan legyen, hogy észszerű garanciát nyújtson arra vonatkozólag, hogy a helikopter összes alkotórésze hatékonyan és megbízhatóan fog működni a várható üzemeltetési körülmények között. Ezeket olyan gyakorlati eredményekre kell alapozni, melyek a tapasztalat során kielégítőnek bizonyultak, vagy amelyeket speciális tesztekkel, vagy egyéb megfelelő vizsgálatokkal, vagy a két utóbbi összességével igazoltak. Ezeknél az Emberi Tényezők irányelveit is figyelembe kell venni. Megjegyzés.- Az Emberi Tényezőkre vonatkozó irányelvekre tájékoztató anyag az Emberi Tényezők Kiképzési Kézikönyvben (DOC 9683) található meg. D. 1. 2. A mozgó alkatrészek működésének igazolása A helikopter biztonságos üzemeltetéséhez alapvetően fontos összes mozgó alkatrészről bizonyítani kell, az összes várható üzemeltetési körülmény között megfelelően fog működni. D. 1. 3. Anyagok A helikopter biztonságos üzemeltetéséhez elsődlegesen fontos alkatrészek anyagainak ki kell elégíteniük a jóváhagyott specifikációkat. A jóváhagyott specifikációknak olyanoknak kell lenniük, hogy az anyagok, amelyeket a specifikációknak megfelelően elfogadnak, rendelkezzenek a tervezéskor feltételezett lényeges tulajdonságokkal. D. 1. 4. Gyártási módszerek A gyártási módszereknek és az összeszerelésnek olyannak kell lenni, hogy általuk egy egyenletesen hibátlan szerkezet jöjjön létre, és ez a szerkezet a használat során megbízhatóan megőrizze szilárdságát. D. 1. 5. Védelem Annak érdekében, hogy időjárási okok, korrózió, kopás következtében, vagy más, esetleg észrevétlenül maradó ok miatt a helikopter szerkezete ne veszítse el a szilárdságát, vagy ne károsodjon, a helikopter szerkezetét védelemmel kell ellátni, figyelembe véve, hogy milyen karbantartást fognak számára biztosítani. D. 1. 6. Felülvizsgálatok biztosítása Megfelelő előírásokkal biztosítani kell, hogy lehetőség legyen a helikopter azon alkotórészeinek felülvizsgálatára, cseréjére, vagy felújítására, melyekre akár időszakosan, akár rendkívül nehéz üzemeltetési körülményeket követően figyelmet kell fordítani. 2007/70/II. szám D. 1. 7. Kritikus alkatrészek A helikopterben használt összes kritikus alkatrészt azonosítani kell, és eljárásokat kell kidolgozni annak biztosítására, hogy a kritikus alkatrészekre a teljesség előírt szintje ellenőrizve legyen a tervezés, a gyártás során, valamint ezen alkatrészek teljes üzemi élettartama alatt. D. 2. Rendszerek tervezési jellemzői Különös figyelmet kell fordítani azokra a tervezési jellemzőkre, amelyek hatással vannak a hajózó személyzetek képességeire a kormányozhatóság fenntartásában. Ezen jellemzők közé minimálisan beletartoznak az alábbiak:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes